English: If I look at safely reducing the numbers of children in care, the Minister's already given the figures, and we've heard from Siân the range of factors that affect this, but the number has gone up, and it's not always clear why that number is increasing. Deprivation; triggers like domestic abuse - and I should say on White Ribbon Day, it's a really important factor and it's something that needs to be remembered - the influence of ACEs, but there are also policy differences and differences in practice, not only in local authorities but in the courts also, which has a big impact on the numbers we being taken into care, though that incidence is now starting to reduce, but the cumulative figure is still going up. But as the Minister said, it is important to note that the incidence has started to decline. The Thomas commission, I think, made some really interesting remarks on family justice, and we need to reflect on that. But, do you know, at the end of the day, it's the local authority that goes to court and requests a court order, or care order? So, we can't just say it's a problem with the family courts, though, clearly, they do oversee this practice in different ways in different parts of Wales. One of the things that we've done to really try to understand these differences between local authorities is conduct an appreciative inquiry. So, we went into six local authorities and really examined what they were doing to reduce numbers and preventative services, edge-of-care services. We've had some really valuable lessons there. If I turn to what we really need to achieve, we've always known that high-quality placements are key to successful services. Stable placements close to home are really, really important, but as our data shows in the annual report, those experiencing three or more placements in 2017-18, that was 9.6 per cent of children, and this year 9.2 per cent are getting three or more placements. That's really not acceptable and we need to ensure that that figure comes down. If we look at educational attainment at key stage 2, the indicator is met by 60.2 per cent of children, or was last year. This year, that's gone down a little bit to 58.3. But at key stage 4, when we're often dealing with children with more complicated needs, sometimes, and also they may have come into the system later, so there are many other pressures on achieving good outcomes, but that indicator is really not good at all. Those achieving it last year, 9.5 per cent, and this year, a little improvement to 10.9 per cent. So, that's a reminder. If I look at NEETs, those who are NEET after 12 months, after leaving care, last year, 48.6 per cent, this year 46.5 per cent. So, again, a very large figure. Local authorities have improved their practice in becoming more like the family business and ensuring that they can provide a lot of the opportunities for their care leavers, and that's really, really useful. And we're also looking at housing. The number of care-experienced young people who have experienced some homelessness in the last year was 11.5 per cent. So, that's really problematic. I don't have long enough to look at the other areas of the work other than to say I'm really looking forward to the task and finish group on corporate parenting. One of our tasks is to come up with a more humane, loving - as Dan Pitt, our vice-chair would say - term than 'corporate parenting'. So, if anyone's got ideas, please drop them to me in an e-mail. And there have been many innovations as well. Siân mentioned kinship caring. We'll really look at this important area. New adoption registers being launched, implementing the strategy on a national fostering framework, and our foster carers are so important. And the THRIVE report looking at emotional and mental health support. So, lots of things being done, much to do. But let me finish with this stat: 71 per cent of care-experienced children report that they had positive outcomes of their care, and that's very important for us to remember. It's nearly 20 years since Sir Ronald Waterhouse's report 'Lost in Care' was published, and we will have a conference in the Pierhead the day before the general election to commemorate that report and a few of us in the Chamber remember the days when we were on the Health and Social Care Committee in that first Assembly, the first months of our work looking at that report. We must ensure that no-one is lost in care, and it's my privilege to have been asked, as an opposition Member, to chair the ministerial advisory group, and I thank the Government for the opportunity they've given me and the constructive way in which they've worked with the ministerial advisory group. Thank you, Llywydd.
Welsh: Os edrychaf ar leihau niferoedd y plant mewn gofal yn ddiogel, mae'r Gweinidog eisoes wedi rhoi'r ffigurau, ac rydym ni wedi clywed gan Siân yr amrywiaeth o ffactorau sy'n effeithio ar hyn, ond mae'r nifer wedi cynyddu, ac nid yw hi bob amser yn glir pam mae'r nifer hwnnw'n cynyddu. Amddifadedd; sbardunau fel cam-drin domestig - a dylwn ddweud ar Ddiwrnod y Rhuban Gwyn, mae'n ffactor pwysig iawn ac mae'n rhywbeth y mae angen ei gofio - dylanwad profiadau niweidiol yn ystod plentyndod, ond mae gwahaniaethau o ran polisi a gwahaniaethau mewn arfer hefyd, nid yn unig mewn awdurdodau lleol ond yn y llysoedd hefyd, sy'n cael effaith fawr ar y niferoedd yr ydym yn eu rhoi mewn gofal, er bod yr achosion hynny bellach yn dechrau lleihau, ond mae'r ffigur cronnus yn dal i godi. Ond fel y dywedodd y Gweinidog, mae'n bwysig nodi bod nifer yr achosion wedi dechrau lleihau. Credaf fod comisiwn Thomas wedi gwneud sylwadau diddorol iawn am gyfiawnder teuluol, ac mae angen inni ystyried hynny. Ond, ydych chi'n gwybod, ar ddiwedd y dydd, mai'r awdurdod lleol sy'n mynd i'r llys ac yn gofyn am orchymyn llys, neu orchymyn gofal? Felly, ni allwn ni ddim ond dweud ei fod yn broblem gyda'r llysoedd teulu, er, yn amlwg, maen nhw'n goruchwylio'r arfer hon mewn ffyrdd gwahanol mewn gwahanol rannau o Gymru. Un o'r pethau yr ydym ni wedi'i wneud i geisio deall y gwahaniaethau hyn rhwng awdurdodau lleol yw cynnal ymchwiliad gwerthfawrogol. Felly, aethom i chwe awdurdod lleol ac edrych mewn gwirionedd ar yr hyn yr oeddent yn ei wneud i leihau niferoedd a gwasanaethau ataliol, gwasanaethau ar ffiniau gofal. Rydym ni wedi dysgu gwersi gwerthfawr iawn yn hynny o beth. Os trof at yr hyn y mae gwir angen inni ei gyflawni, rydym ni wastad wedi gwybod bod lleoliadau o ansawdd uchel yn allweddol i wasanaethau llwyddiannus. Mae lleoliadau sefydlog sy'n agos at y cartref yn wirioneddol bwysig, ond fel y dengys ein data yn yr adroddiad blynyddol, roedd y niferoedd a fu mewn tri lleoliad neu fwy yn 2017-18, roedd hynny yn 9.6 y cant o blant, ac eleni mae 9.2 y cant yn cael tri lleoliad neu fwy. Nid yw hynny'n dderbyniol o gwbl ac mae angen inni sicrhau bod y ffigur hwnnw'n gostwng. Os edrychwn ni ar gyrhaeddiad addysgol yng nghyfnod allweddol 2, caiff y dangosydd ei fodloni gan 60.2 y cant o blant, neu fe gafodd ei fodloni y llynedd. Eleni, mae hynny wedi gostwng ychydig i 58.3. Ond yng nghyfnod allweddol 4, pan fyddwn ni'n aml yn ymdrin â phlant ag anghenion mwy cymhleth, weithiau, a hefyd efallai eu bod wedi dod i'r system yn hwyrach, felly mae llawer o bwysau eraill ar sicrhau canlyniadau da, ond nid yw'r dangosydd hwnnw'n dda o gwbl mewn gwirionedd. Y rheini a'i cyflawnodd y llynedd, 9.5 y cant, ac eleni, ychydig o welliant sef 10.9 y cant. Felly, mae hynny'n rhywbeth i'n hatgoffa ni. Os edrychaf ar bobl ifanc NEET, y rhai sy'n NEET ar ôl 12 mis, ar ôl gadael gofal, y llynedd, 48.6 y cant, eleni 46.5 y cant. Felly, unwaith eto, mae hwnnw'n ffigur mawr iawn. Mae awdurdodau lleol wedi gwella eu harferion wrth ddod yn debycach i fusnes teuluol a sicrhau eu bod yn gallu darparu llawer o'r cyfleoedd i'r rhai sy'n gadael gofal, ac mae hynny'n wirioneddol ddefnyddiol. Ac rydym ni hefyd yn edrych ar dai. Nifer y bobl ifanc â phrofiad o ofal sydd wedi profi rhywfaint o ddigartrefedd yn ystod y flwyddyn ddiwethaf oedd 11.5 y cant. Felly, mae hynny'n wirioneddol broblemus. Nid oes gennyf ddigon o amser i edrych ar feysydd eraill y gwaith heblaw dweud fy mod yn edrych ymlaen yn fawr at y grŵp gorchwyl a gorffen ar rianta corfforaethol. Un o'n tasgau yw creu term mwy trugarog, cariadus - fel y byddai Dan Pitt, ein his-gadeirydd yn ei ddweud - na 'rhianta corfforaethol '. Felly, os oes gan unrhyw un syniadau, anfonwch nhw ataf mewn e-bost. A bu llawer o arloesi hefyd. Soniodd Siân am ofal gan berthynas. Byddwn yn edrych ar y maes pwysig hwn yn fanwl. Cofrestri mabwysiadu newydd yn cael eu lansio, gweithredu'r strategaeth ar fframwaith maethu cenedlaethol, ac mae ein gofalwyr maeth mor bwysig. A dyna adroddiad 'Ffynnu' sy'n edrych ar gymorth emosiynol ac iechyd meddwl. Felly, mae llawer o bethau'n cael eu gwneud, a llawer i'w wneud eto. Ond gadewch i mi orffen gyda'r ystadegyn hwn: mae 71 y cant o blant sydd â phrofiad o ofal yn dweud eu bod wedi cael canlyniadau cadarnhaol o'u gofal, ac mae hynny'n bwysig iawn i ni ei gofio. Mae bron i 20 mlynedd wedi mynd heibio ers cyhoeddi adroddiad Syr Ronald Waterhouse 'Ar Goll Mewn Gofal', a bydd gennym ni gynhadledd yn y Pierhead y diwrnod cyn yr etholiad cyffredinol i goffáu'r adroddiad hwnnw ac mae ambell un ohonom ni yn y Siambr yn cofio'r dyddiau pan oeddem ni ar y Pwyllgor Iechyd a Gofal Cymdeithasol yn y Cynulliad cyntaf hwnnw, ac ym misoedd cyntaf ein gwaith yn edrych ar yr adroddiad hwnnw. Rhaid inni sicrhau nad oes neb ar goll mewn gofal, ac mae'n fraint cael cais, yn Aelod o'r wrthblaid, i gadeirio grŵp cynghori'r Gweinidog, a diolchaf i'r Llywodraeth am y cyfle a roddwyd i mi a'r ffordd adeiladol y maen nhw wedi gweithio gyda grŵp cynghori'r Gweinidog. Diolch, Llywydd.